Íñigo Cuesta

Íñigo Cuesta López de Castro (født 2. juni 1969 i Villarcayo-Burgos) er en tidligere profesjonell spansk landeveissyklist.

Cuesta har deltatt i Tour de France 7 ganger (2009, 2007, 2003, 2002, 2001, 1997 og 1996), men gjennomførte ikke hele rittet i 1996. Hans beste plass sammenlagt er 49.-plass fra 2002.

I 2010 deltok han i Vuelta a España for 17. gang på rad, i en alder av 41 år, og siden 2009-vinner Alejandro Valverde var utestengt, ble han hedret av arrangørene med startnummer 1. Han har gjennomført 12 ganger.

Etter at Cervélo TestTeam ble lagt ned, gikk han over til Caja Rural. Laget ble ikke invitert til Vuelta a España 2011, og det var en medvirkende årsak til at han valgte å legge opp.

Referanser

Eksterne lenker 
 

Spanske syklister
Personer fra provinsen Burgos
Fødsler i 1969